b'\n_START_ARTICLE_\nSidste nat i Twisted River\n_START_PARAGRAPH_\nSidste nat i Twisted River er en roman skrevet af den amerikanske forfatter John Irving.\n_START_SECTION_\nHandling\n_START_PARAGRAPH_\nSidste nat i Twisted River starter i 1954 i spisehuset i en savv\xc3\xa6rks- og skovhuggerby i den nordlige del af staten New Hampshire, hvor den \xc3\xa6ngstelige 12-\xc3\xa5rige dreng Danny forveksler den lokale undersherifs k\xc3\xa6reste med en bj\xc3\xb8rn \xe2\x80\x93 med katastrofale konsekvenser til f\xc3\xb8lge._NEWLINE_Hans far, Dominic, enkemand og kok p\xc3\xa5 stedet, kender til undersheriffens temperament og beslutter, at de nok g\xc3\xb8r bedst i omg\xc3\xa5ende at forlade omr\xc3\xa5det. Danny og Dominic begiver sig derfor ud p\xc3\xa5 en rejse, der f\xc3\xb8rer dem til Boston, videre til det sydlige Vermont og til slut til Toronto. Deres tur str\xc3\xa6kker sig over de f\xc3\xb8lgende fem \xc3\xa5rtier og byder p\xc3\xa5 en lang r\xc3\xa6kke begivenheder og m\xc3\xb8der med mennesker._NEWLINE_Sidste nat i Twisted River bev\xc3\xa6ger sig b\xc3\xa5de i tid og sted og bliver et billede af USA gennem halvtreds \xc3\xa5r \xe2\x80\x93 og ikke mindst er r\xc3\xb8rende portr\xc3\xa6t af en far og hans s\xc3\xb8n. Som altid er John Irvings velkendte univers fuld af elskelige eksistenser og sk\xc3\xa6ve situationer, beskrevet med lige dele humor og dyb alvor.'